作者：刘仙伦
词牌/韵律：贺新郎

paragraphs: 郑玉非娼女。
叹尘缘未了，飘零被春留住。
肠断胭脂坡下路。
成甚心情意绪。
生怕入、梨园歌舞。
寂寞阳台云雨散，算人间、谁是吹箫侣。
空买断，两眉聚。
新来镜里惊如许。
暗伤怀、莺老花残，几番春暮。
事逐孤鸿都已往，月落千山杜宇。
念修竹、天寒何处。
不念琐窗并绣户，妾从前、命薄甘荆布。
谁为作，解绦主。